Pieter & Marelize woud verlowing fotosessie - Mooi Troues
Pieter en Marelize is terug na Stellenbosch om hulle woud verlowing fotosessie vas te vang in die dorp waar hulle ontmoet het. Dit is so 'n romantiese idee dat hul woud verlowing fotosessie weerspieël waar hul liefde aanvanklik begin blom het.
Pieter het Marelize verras met 'n trouring tydens 'n wegbreek-naweek in Jacobsbaai. Hulle was omring met die natuurskoon van die Weskus blomme toe Pieter af gegaan het op een knie. Hulle het besluit om hulle woud verlowing fotosessie te doen in 'n dorp wat na is aan hul albei se harte, die pragtige Stellenbosch.
Hierdie paartjie beskryf hulself as mense wat soms bietjie kamera-sku kan wees. Wat beter manier om jouself voor te berei vir jou groot dag se foto's as om vooraf gemaklik te raak met jou fotograaf. Dit was op die ou end vir hierdie paartjie groot pret om hul liefde vas te vang tydens hul woud verlowing fotosessie.
Rol af om meer te lees oor Pieter en Marelize se liefdes verhaal, en om hulle pragtige woud verlowing fotosessie te sien.
Saterdag, 30 Januarie 2016, het ons op Stellenbosch ontmoet by 'n gemeenskaplike vriend se braai. Deur die verloop van die aand, was ons die heeltyd bewus van mekaar, maar ons het nie regtig gesels nie. Teen die einde van die aand het ek en 'n vriendin 'n saamry geleentheid nodig gehad na ons onderskeie koshuise. Pieter het eers my vriendin gaan aflaai om meer tyd met my deur te bring. Buite my koshuis, het Pieter vir my selfoon nommer gevra om te reël dat ons saam begin draf (met die hoop dat iets meer as 'n vriendskap sou ontwikkel).
Die volgende dag (Sondag) het ek met groot opgewondenheid vir 'n boodskap van Pieter gewag. Ek het omtrent elke 10 minute na my selfoon gekyk en minute het later ure geword, sonder 'n boodskap van Pieter. Ek was later die dag heel ontmoedig en het probeer om van Pieter te vergeet. In die namiddag was daar uiteindelik 'n boodskap van Pieter af, wat my redelik opgewonde gemaak het. Die boodskap was heel diplomaties en Pieter het gevra of ons die volgende dag kan gaan draf.
Die Maandag se draf-sessie het meer in 'n gesels sessie ontaard, waarna Pieter vir my gevra het om 'n pizza in 'n park te gaan geniet. Van daar af het die vriendskap geblom.
Die 13de Februarie 2016 was die oorgangspunt van 'n vriendskap na 'n verhouding. Ons was vir 4 Jaar & 7 maande in 'n verhouding voordat ons besluit het om op die 6de September 2020 verloof te word.
In 2020, na 'n verhouding van 4-jaar, het ons begin gesels om verloof te word. Sonder my medewete het Pieter die verlowing in baie besonderhede agter my rug beplan. Hy het selfs sover gegaan om 'n paar wit leuentjie te vertel. Hy het 'n hele fop-storie opgemaak oor 'n Tafelberg besoek, Saterdag, 12 September 2020. In die tussentyd het ons 'n Jakobsbaai wegbreek-naweek met vriende 4-6 September gehad – ons het die Weskus blomme gaan kyk. Pieter se hele plan was om my die naweek in die blommeveld om die ja-woord te vra. Met die Tafelberg saadjie wat hy in my kop geplant het, het ek niks vermoed tydens die Jacobsbaai naweek nie.
Sondag, 6 September, het ons na die blommeveld gegaan en Pieter het besluit dit is nou of nooit. Ons het op 'n rots geklim met die see aan die eenkant en die blomme aan die anderkant. Voor ek my oë kon uitvee was Pieter op een knie met 'n "Purple heart" hout boksie in die een hand. My oë het vol trane van absolute vreugde geskiet en die trane het net aanhou vloei. Dit was onvergeetlik en verseker 'n oomblik wat ons altyd in ons harte sal koester. Buiten die mooi ligging waar ons verloof geraak het, het Pieter seker gemaak dat kosbare vriende en familie ook in die oomblik kon deel.
Marelize van Pieter:
Pieter se passie vir die lewe is absoluut aansteeklik! Hy is iemand wat glad nie kan stil sit nie en gryp geleenthede met beide hande aan. Pieter het ook 'n visie vir sy lewe en weet wat hy wil bereik. Hy het 'n hart vir mense en sal altyd sy medemens help.
Ek dink een van my gunsteling herinneringe is toe Pieter my ouma, wat in 'n ouetehuis en rolstoel is, buite in die tuin gaan rondstoot het. So 'n eenvoudige daad, maar iets so klein soos dit, het die wêreldse vreugde vir my ouma gebring. Hy het my ook geleer om elke persoon te aanvaar vir wie hulle is. Om nooit te oordeel nie en om altyd tyd te maak vir mense. Laastens, en sekerlik die belangrikste, Pieter is 'n man van God wat 'n geloofspad saam met my stap.
Pieter van Marelize:
Marelize is 'n baie liefdevolle en omgee mens. Sy gee baie maklik vir ander om en skroom nie om vir ander te sorg en hulp te verleen nie. Marelize stel altyd ander op hul gemak en luister geduldig. Dit maak haar 'n baie mooi persoon van binne en buite.
Wanneer Marelize gelukkig is, is sy veral baie energiek, spontaan en besonders prettig, al raak dit soms bietjie te hard in volume. Sy het 'n sterk eie wilskrag en baie ruggraat. Marelize sal nie onder groepsdruk verval nie en sal nie toelaat dat ongeregdheid rondom haar geskied nie. Sy is baie eerlik en eg, so sy sê 'n ding soos sy dit sien. Dit laat toe dat almal weet presies waar hul met haar staan.
Ons het die 6de September 2020 verloof geword en beplan om die 11de Desember 2021 te trou.
Dat die troue 'n feesviering is van ons liefde aan mekaar en dat ons die begin van ons lewenspad saam met ons familie en vriende kan deel.
Alhoewel ons beide daarvan hou om oomblike vas te vang op die kamera, is ons baie ongemaklik om te poseer vir foto's. Ons het besluit dis 'n goeie idee om vir 'n verlowings fotosessie te gaan sodat ons gemaklik met die fotograaf is en weet wat om te verwag op ons troudag.
Op die ou end was ons so bly dat ons besluit het om dit te doen, want dit was groot pret. Die fotograaf het dit glad nie vir ons laat voel of ons poseer vir foto's nie, ons was net ons self en alles het spontaan gebeur. Natuurlik is dit 'n groot bonus om die verlowings-foto's te ontvang en terug te kyk na die prettige dag!
Stellenbosch was heel bo-aan die lys, omdat dit die dorp is waar ons ontmoet het. Ons is beide mal oor die natuur, so dit was die tweede vereiste. Eden Forest in Stellenbosch was dus die perfekte omgewing vir die foto's.
'n Tydperk van groot opwinding en natuurlik 'n bietjie stres! Ons besef dat trou-beplanning baie stresvol kan wees, maar ons probeer om elke stap te geniet.
Omdat ek 'n stres-bolletjie is, hoop ek dat Pieter se rustigheid my sal kalmeer en leer om een ding op 'n slag te doen. Op die ou end is ons grootste hoop dat die opgewondenheid en vreugdes die stres moet oorskadu.
Dat die stres te veel raak en wegneem van die vreugdes om 'n troue te beplan. Met KOVID wat so onvoorspelbaar is en soveel onsekerheid veroorsaak, is ons grootste vrees dat ons miskien ons troue sal moet uitstel.
Marelize het die verloofring ontwerp. Sy wou 'n klassieke en simplistiese ring gehad het. Die eindproduk was mooier as die ontwerp en tot vandag toe kan Marelize nie genoeg van haar ring kry nie!